**Informatīvais ziņojums**

**„Par papildu valsts budžeta saistību uzņemšanos atsevišķiem projektiem dabas aizsardzības un reģionālās attīstības politikas jomā”**

Informatīvais ziņojums nepieciešams, ņemot vērā šādu Latvijas Dabas muzeja un Kurzemes plānošanas reģiona projektu apstiprināšanu Ziemeļvalstu un Baltijas valstu mobilitātes programmā „Valsts administrācija”:

|  |  |
| --- | --- |
| **Projekts Nr.****PA-GRO-539:** | **Latvijas Dabas muzeja administratīvā personāla pieredzes apmaiņas vizītes dabas zinātņu muzejos Islandē un Dānijā** |
| Īstenotājs: | Latvijas Dabas muzejs |
| Īstenošanas laiks: | 08.2014. – 08.2015. |
| Projekta budžets: | 9 100,00 EUR |
| Līdzfinansējumsno valsts budžeta: | 4 100,00 EUR (45,06 %) |
| **Projekts Nr.****PA-GRO-573:** | **Pieredzes apmaiņas vizītes Somijā un Zviedrijā kopēju reģionālo projektu sagatavošanai 2014-2020 plānošanas perioda ietvaros** |
| Īstenotājs: | Kurzemes plānošanas reģions |
| Īstenošanas laiks: | 14.07.2014. – 14.11.2014. |
| Projekta budžets: | 6 250,00 EUR |
| Līdzfinansējums no valsts budžeta: | 2 250,00 EUR (36,00 %) |

Ziemeļvalstu un Baltijas valstu mobilitātes programmas „Valsts administrācija” atbalstīto projektu īstenotājiem jānodrošina projekta līdzfinansējums vismaz 35 % apmērā.

No projektu finanšu instrumenta piešķirtā līdzekļu apjoma 15% līdzekļu projekta īstenotājam tiek nodoti tikai pēc projekta gala atskaites. Līdz ar to, vienam projektam papildu valsts budžeta līdzfinansējumam nepieciešams arī valsts budžeta priekšfinansējums minēto 15% apmērā. Otrā projektā minētos 15% izdevumus plānots nodrošināt no īstenotāja līdzekļiem.

Sekojoši norādīts projektu ieviešanai no valsts budžeta nepieciešamais līdzfinansējums, kā arī priekšfinansējums, kuru paredzēts atmaksāt valsts budžetā pēc attiecīgā projekta īstenošanas. Valsts budžeta finansējums nepieciešams 2014.gadā.

|  |  |  |  |
| --- | --- | --- | --- |
| Projekts / finansējums no valsts budžeta, EUR | Līdzfinansējums | Priekšfinansējums (15% apmērā no programmas finansējuma) | Kopā |
| Latvijas Dabas muzeja administratīvā personāla pieredzes apmaiņas vizītes dabas zinātņu muzejos Islandē un Dānijā | 4 100,00 | 0,00 | 4 100,00 |
| Pieredzes apmaiņas vizītes Somijā un Zviedrijā kopēju reģionālo projektu sagatavošanai 2014-2020 plānošanas perioda ietvaros | 2 250,00 | 600,00 | 2 850,00 |
| Kopā | 6 350,00 | 600,00 | **6 950,00** |

Papildu finansējums projektu uzturēšanas un citiem ilgtspējas nodrošināšanas izdevumiem no valsts budžeta pamatfunkciju izdevumiem pēc projektu pabeigšanas nebūs nepieciešami.

**Latvijas Dabas muzeja** projekta mērķis ir muzeja darbības kvalitātes un efektivitātes uzlabošana, iesaistoties labās prakses pārņemšanā un pieredzes apmaiņā ar muzeju profesionāļiem Islandē un Dānijā par inovatīviem un veiksmīgi ieviestiem muzeju vadības un administrācijas principiem, ikdienas darba organizēšanu (personāla un brīvprātīgo cilvēkresursu plānošanu, investīciju piesaisti, apmeklētāju vadību, komunikācijas jautājumiem), kā arī muzejos izmantotajām tehnoloģijām un metodēm krājuma uzturēšanai, reģistrēšanai un inventarizācijai.

Īstenojot projektu, Latvijas Dabas muzeja administratīvais personāls iegūs jaunas zināšanas un pieredzi, kā arī idejas inovatīvām un praksē pārbaudītām muzeja vadības un ikdienas darbības nodrošināšanas metodēm, t.sk. gūs ieskatu par muzejos izmantotajiem tehnoloģiskajiem risinājumiem, apmeklētāju vadības metodēm, muzeja krājuma glabāšanas risinājumiem. Tādā veidā pildot politikas plānošanas dokumentos un normatīvajos aktos noteiktos muzeja uzdevumus un funkcijas par vides izglītības pieejamību sabiedrībai.

**Kurzemes Plānošanas reģiona** projekta mērķis irsekmēt starpreģionālo sadarbību starp Kurzemes plānošanas reģionu (Latvija), *Kymenlaakso* reģionu (Somija) un *Swedish Environmental Research Institute* (Zviedrija) uzņēmējdarbības atbalsta, vides aizsardzības un izglītības jomās, izveidojot partnerību kopēju projektu izstrādei Centrālbaltijas programmā 2014-2020 un Baltijas jūras reģiona programmā, kā arī citu ES fondu programmu ietvaros 2014-2020 plānošanas periodā.

Projekta ieviešanas rezultātā paplašināsies koordinēta starpvalstu sadarbība (Latvija – Ziemeļvalstis) dažādu ES fondu finansējuma apguvē, tajā skaitā 1) izveidojot publiskā sektora partnerību ar divām reģionālā līmeņa organizācijām Somijā un Zviedrijā, 2) identificējot reģionu attīstības kopējās tēmas un sadarbības vajadzības, nosakot plānoto projektu mērķus Centrālbaltijas programmā 2014-2020 un Baltijas jūras reģiona programmā un 3) veicinot starpreģionālo sadarbību uzņēmējdarbības atbalsta, vides aizsardzības un izglītības jomās. Tādā veidā tieši sekmējot Kurzemes plānošanas reģiona Rīcības plānā noteikto ilgtermiņa attīstības prioritāšu un rīcības virzienu īstenošanu.

Papildu informācija par abu projektu saistību ar politikas plānošanas dokumentiem un tiesību aktiem, projektu pamatojumu, mērķi, īstenošanas plānu un rezultātiem norādīta informatīvā ziņojuma pielikumā.

|  |  |
| --- | --- |
| Vides aizsardzības un reģionālās attīstības ministrs | R.Naudiņš |
| Vīza: valsts sekretāra p.i. administrācijas vadītāja | E.Turka |

08.07.2014 13:20

581

V.Šļaukstiņš, 67026523

valdimarts.slaukstins@varam.gov.lv